galenus.in-hippocratis-prognosticum-commentaria-iii 3.10
Κατὰ δὲ τὸν αὐτὸν λόγον καὶ τῇσι γυναιξὶν αἱ κρίσιες ἐκ τῶν τόκων γίνονται . Καθ’ ἣν ἂν ἡμέραν ἀποκυήσῃ , ἡ ἀρχὴ τῆς ἐξαριθμήσεως γινέσθω σοι , μὴ καθ’ ἣν ἤρξατο πυρέττειν . ἐνίαις γοῦν ἤτοι περὶ δευτέραν ἢ τρίτην ἡμέραν ἄρχονται μετὰ τὸν τόκον , ἀφ’ ἧς ἀριθμοῦσιν οἱ πολλοὶ τὴν ἐσομένην κρίσιν . ἔχει δὲ οὐχ οὕτως , ἀλλ’ ἀφ’ ἧς ἀποκυήσει τὴν συναρίθμησιν δεῖ γενέσθαι τῶν ἡμερῶν . ὁπότ’ οὖν ταῦτα ἅπαντα περὶ τῶν κρισίμων ἡμερῶν ἐπὶ κεφαλαίων διῆλθεν ὁ Ἱπποκράτης , ἀναμνῆσαί σε βούλομαι τοῦ πολλάκις ἐν πολλοῖς ὑπ’ ἐμοῦ λεγομένου . τὸ δ’ ἐστὶ τοιοῦτο ὅτι τῶν ζητουμένων ἔνια μηδὲν εἰς τὰ τῆς τέχνης ἔργα συμβαλλόμενα λογικὴν ἔχει τὴν σκέψιν . ἡ μὲν γὰρ χρεία τῆς προγνώσεως ἔστιν ἐν τῷ γνῶναι τὴν ἡμέραν ἐν ᾗ κριθήσεται τὸ νόσημα , τὸ δὲ εἴτε ὀξὺ κλητέον εἴτε κάτοξυ τὸ τοιοῦτον εἴτε χρόνιον εἴτε ὀξὺ παρηυξημένον εἴτε κατὰ μετάπτωσιν ὀξὺ , περὶ ὀνομάτων ἐστὶ μᾶλλον ἢ περὶ πραγμάτων ζητεῖν . εἰ δὲ καὶ περὶ πραγμάτων ἐθέλοι τις εἶναι τὴν τοιαύτην ζήτησιν , ἀλλ’ οὔτι γε περὶ τοιούτων πραγμάτων ἐστὶν , ἐξ οἵων ἄν τις ὁρμώμενος ἢ προγνοίη τὸ γενησόμενον ἢ θεραπεύσειεν ὀρθῶς . ὑποκείσθω γοῦν ἡμῖν προεγνῶσθαι ἀληθῶς τὸν νοσοῦντα κατὰ τὴν εἰκοστὴν ἡμέραν ἀπαλλαγήσεσθαι τοῦ νοσήματος · εἶτα γενομένου τοῦ πράγματος ὡς ἠλπίσθη τὸν μέν τινα λέγειν ὀξὺ νόσημα γεγονέναι τἀνθρώπῳ , τινὰ δ’ οὐκ ἐπιτρέπειν ὀξὺ προσαγορεύειν αὐτὸ , πέρας γὰρ εἶναι τῶν ὀξέων τὴν ιδ΄ ἡμέραν . εἶθ’ αὑτοὺς πάλιν ἀλλήλοις διαφέρεσθαι , τοῦ μέν τινος , ἐπειδὴ τῶν ὀξέων ἐξέπεσεν ἡ νόσος , ἄντικρυς αὐτὴν ὀνομάζοντος χρονίαν , εἶναι γὰρ οὐδεμίαν ἄλλην τρίτην διαφορὰν ἀπὸ χρόνου ποσότητος ἐν τοῖς νοσήμασιν ὑποληπτέον , ἑτέρου δὲ ἐκ μεταπτώσεως ὀξὺ τὸ τοιοῦτον νόσημα καλοῦντος , ἄλλου δ’ οὐχ ἁπλῶς οὕτως , ἀλλὰ παρηυξημένον ἐπ’ ὀλίγον ὀξὺ καλοῦντος . ἵνα γοῦν τις ἀκούσῃ πρῶτον μὲν ἐκ τίνων πιθανῶν ἕκαστος τῶν διαφωνούντων ὁρμᾶται , διακρίνῃ δ’ ἐφεξῆς ὅστις ἄμεινον αὐτῶν ἢ χεῖρον γινώσκει , κατατρίψει μὲν οὐκ ὀλίγον χρόνον , ὀνήσεται δ’ οὐδὲν εἰς τὴν τέχνην . οὕτως δὲ καὶ ὅστις μὲν οἶδε προγνῶναι κατὰ τὴν εἰκοστὴν ἑβδόμην λυθησόμενον τὸ νόσημα , μὴ δύναται δ’ ἀποφαίνεσθαι πότερον ὀξὺ κλητέον ἢ χρόνιον ἢ παρυηξημένον ὀξὺ ἢ ἐκ μεταπτώσεως ὀξὺ , βέβλαπταί τι πρὸς τὴν τέχνην οὐδὲ οὗτος οὐδέν . ἄριστον μὲν γάρ ἐστιν ἐν ταῖς κατὰ χρόνον διαφοραῖς τῶν νοσημάτων τοσοῦτον αὐτῶν ὑπολαμβάνειν εἶναι τὸν ἀριθμὸν , ὅσος περ καὶ τῶν κρινουσῶν περιόδων , ὡς εἶναι τὸν μὲν ὀλιγοχρονιώτατον ἐν τῇ πρώτῃ τετράδι περιγραφόμενον , ἐφεξῆς δὲ τούτῳ τὸν κατὰ τὴν δευτέραν , εἶθ’ ἑξῆς τὸν κατὰ τὴν τρίτην , εἶτα τὸν κατὰ τὴν τετάρτην καὶ μετὰ τοῦτον τὸν κατὰ πέμπτην , ἐφεξῆς δὲ τούτῳ τὸν κατὰ τὴν ἕκτην , ἥτις εἰς τὴν εἰκοστὴν ἡμέραν ἀφικνεῖται . μετὰ δὲ ταύτην ἐκλύεσθαι μὲν τὰς τετράδας , ἑβδομαδικὰς δὲ γίνεσθαι κρίσεις . εἶτα καὶ ταύτας ἐκλύεσθαι τοῦ χρόνου προϊόντος , ὡς δι’ εἴκοσιν ἡμερῶν τὰς λύσεις τῶν νοσημάτων ἀποτελεῖσθαι καὶ μετὰ ταῦτα εἰς ἀριθμὸν μεταβαίνειν μηνῶν . δύο γὰρ προθεσμίαι χρόνων εἰσὶ τοῖς νοσήμασιν , ὡς τὰ μὲν ὀξέα , τὰ δὲ χρόνια λέγεσθαι . ἀλλ’ ἕνεκα σαφοῦς διδασκαλίας πολλάκις οὕτως ὀνομάζομεν , εἶθ’ ὑπὸ τῶν πραγμάτων αὐτῶν ἀναγκαζόμεθα μεταξὺ πάλιν αὐτῶν ἕτερα ﻿ τιθέναι τὰ ἐκ μεταπτώσεως ὀξέα καὶ ποιεῖν τρεῖς τὰς πάσας διαφορὰς , αὖθις δὲ τούτων ἑκάστην τέμνειν , οἷον εὐθὺς ἐπὶ πρώτων τῶν ὀξέων τὸ μὲν ἁπλῶς ὀξὺ , τὸ δὲ κάτοξυ πρὸς αὐτοῦ τοῦ Ἱπποκράτους ὠνόμασται , κάτοξυ μὲν τὸ τῆς ἑβδόμης ἡμέρας οὐκ ἐξωτέρω προϊὸν , ἀλλ’ ἤτοι κατ’ αὐτὴν ἢ καὶ πρωϊαίτερον κρινόμενον , ὀξὺ δὲ τὸ μέχρι τῆς τεσσαρεσκαιδεκάτης ἐκτεινόμενον . εἶτα καὶ τούτῳ πάλιν αὐτῷ βραχύ τι προστιθέμενον ὁρῶντες ἀπορούμεθα , προσηγορίαν ἰδίαν οὐκ ἔχοντες θέσθαι τῷ κατὰ τὴν ἑπτακαιδεκάτην ἡμέραν κρινομένῳ νοσήματι , καθάπερ οὐδὲ τῷ κατὰ τὴν εἰκοστὴν τῆς καλουμένης σωρειτικῆς ἀπορίας κατὰ τὸ πρᾶγμα φαινομένης , ὥστ’ ἐνίοτε πιθανὸν ἡμῖν δοκεῖ τὴν εἰκοστὴν ἡμέραν ὅρον θέσθαι τῶν ὀξέων , οὐ τὴν τεσσαρεσκαιδεκάτην οὔσης καὶ ἄλλης οὐ σμικρᾶς ἀπορίας κατὰ τὸ πρᾶγμα . τὸ γὰρ ὀξὺ νόσημα μετὰ μεγέθους τινὸς νοεῖται καὶ συνεχείας πυρετοῦ . τὸ γάρ τοι μὴ τοιοῦτον εἴ γε καὶ περὶ τὴν τεσσαρεσκαιδεκάτην ἡμέραν ἢ καὶ θᾶττον λυθείη , τῆς αὐτῆς προσηγορίας οὐκ ἀξιοῦμεν . αὗται μὲν οὖν αἱ διαφοραὶ καὶ τοσαῦται περὶ τῶν ὀξέων νοσημάτων εἰσὶ τῆς προθεσμίας , ἄλλαι δὲ περὶ τῶν μετὰ τὴν εἰκοστὴν ἡμέραν κρισίμων , εἰς πλάτος ἱκανὸν ἐκτεταμένων . κἀκείνων δ’ εὔλογον οἶμαι τὰ μὲν ἄχρι τῆς τεσσαρακοστῆς ἡμέρας προϊόντα κατά τινα διαφορὰν ἰδίαν τίθεσθαι , τὰ δὲ ἀπὸ τούτων ἄχρι μηνῶν ἑπτὰ κατ’ ἄλλην διαφοράν . ὥσπερ γε καὶ τὰ ἐνιαύσια κατ’ ἄλλην αὖ πάλιν καὶ ταῦτα · καὶ πρός γε τούτοις ἔτι τὰς συναριθμήσεις ἐτῶν οὐ μηνῶν ἔχοντα , ὅπερ οὖν ἀεὶ λέγω τὰ μὲν τοιαῦτα παραλειπτέον ἐστὶν , ἀσκητέον δὲ αὐτὸν ἱκανὸν εἶναι προγινώσκειν , ὁπότε λυθήσεται τὸ νόσημα . φαίνεται γοῦν ὁ Ἱπποκράτης ἐφ’ ἑνὸς εἴδους νοσήματος , ὃ καλεῖν εἴωθεν ἐμπύημα , τισὶ μὲν αὐτῶν τὴν εἰκοστὴν ἡμέραν ὅρον τῆς ῥήξεως τιθέμενος , ἐνίοις δὲ τὴν τριακοστὴν ἢ τεσσαρακοστὴν ἢ ἑξηκοστήν · ἐπιτρέψας οὖν τὰς προσηγορίας ἑτέροις ἐπ’ αὐτῶν τίθεσθαι τοῖς περὶ τὰ τοιαῦτα δεινοῖς αὐτὸς σπούδαζε προγινώσκειν εἰς ἥντινα τῶν προειρημένων ἡμερῶν ἡ προθεσμία τῆς ῥήξεως ἀφίξεται . τοῦτο δὲ εὑρήσεις διὰ δυοῖν ὥσπερ ὀργάνων ἐμπειρίας τε καὶ λόγου , τῆς μὲν ἐμπειρίας ἓν καὶ δεύτερον ἐμπύημα διδαξάσης ἐῤῥωγὸς , ἑκάτερον ἰδίᾳ προθεσμίᾳ τοῦ λόγου δὲ γινώσκοντος τήν τε τῆς ὕλης τῶν ἐμπυημάτων οὐσίαν , τό τε δραστικὸν αἴτιον αὐτῆς , τά τε τούτῳ συνεργοῦντα . θεασάμενος γάρ τις τὸ πρῶτον ἐμπύημα κατὰ τὴν τεσσαρακοστὴν ἡμέραν , εἰ τύχοι , ῥαγὲν , ὑπὸ τοῦ τοιοῦδε χυμοῦ γεγονὸς , οἷον ὅτι μετρίως ψυχροῦ καὶ καθ’ ὥραν ὡσαύτως μετρίως ψυχρὰν , ἡλικίαν τε καὶ χώραν καὶ φύσιν ὅλου τοῦ σώματος καὶ τοῦ πεπονθότος μορίου καὶ πάλιν ἕτερον θεασάμενος ἑξηκοσταῖον διεῤῥωγὸς , ἐπὶ ψυχροτέροις ἅπασι τοῖς προειρημένοις , εἶτ’ εἰ οὕτως ἔτυχεν εἰκοσταῖον ἐπὶ θερμοτέροις . ἐκ τούτων ὁρμώμενος ἱκανὸς ἔσται περὶ τῶν ἄλλων ἐμπυημάτων στοχάζεσθαι , σκοποῖς μὲν χρώμενος τοῖς ἐμπείρως ὁραθεῖσι , παραβάλλων δὲ ἐκείνοις τὰ νῦν γενόμενα κατὰ θερμότητα καὶ ψύξιν αὐτῶν τε τῶν μεταβαλλομένων χυμῶν καὶ τῆς ἀλλοιούσης αὐτοὺς αἰτίας δραστικῆς , ἥτις ἐστὶ τὸ ἔμφυτον θερμὸν , ὅσα τ’ ἄλλα ταύτῃ συνεργεῖ κατὰ χώραν καὶ ὥραν καὶ κατάστασιν . αὐτῆς δὲ τῆς δραστικῆς αἰτίας τὸ μέγεθος ἔκ τε τῆς ἡλικίας τεκμαιρόμενος ἔτι τε τῆς ἰδίας φύσεως αὐτοῦ καὶ τοῦ μορίου καθ’ ὃ συνέβη τὴν ἐκπύησιν γίνεσθαι καὶ τῶν ἄλλων σημείων , ὅσα ῥώμην τε καὶ ἀῤῥωστίαν ἐνδείκνυται τῆς κατὰ τὰς ἀρτηρίας τε καὶ φλέβας δυνάμεως . ὁ γὰρ μηδὲν τούτων ἐπιστάμενος , ἀλλὰ περιμένων ἐκ παρατηρήσεως διδαχθῆναι περὶ πάντων τῶν ἐμπυημάτων ἐτῶν εἰς τοῦτο χιλίων χρόνος οὐκ ἐξαρκέσει , ὥσπερ αὖ πάλιν ὁ πρὸς τὴν ἔμφυτον ἀποβλέπων θερμασίαν ὁπόση τις ἐστι καὶ ταύτῃ παραβάλλων τὴν φύσιν τῶν πεφθησομένων χυμῶν ὁδὸν ἔχει τῆς εὑρέσεως οὗ ζητῶν τυγχάνει πράγματος . οὗτος οὖν ἐστιν ὁ δυνάμενος ἐξ ὧν οἶδε καὶ περὶ ὧν οὐκ οἶδε τεκμαίρεσθαι τεχνικῶς . οὗτος ἐρεῖ μόνος ὡς περὶ μὲν τὴν εἰκοστὴν ἡμέραν ἐκπυήσει τόδε τι , περὶ δὲ τὴν τριακοστὴν τόδε τι καὶ ἐπὶ τῶν ἄλλων ὁμοίως οὐδὲν ἔτι προστιθέναι δεόμενος , εἴτ’ ὀξὺ χρὴ καλεῖν εἴτε χρόνιον εἴτ’ ἐκ μεταπτώσεως ὀξὺ τὸ νόσημα . ταῦτα γὰρ ἔργον ἐστὶ διακρίνειν , οὐκ ἰατρῶν νὴ Δία περὶ τὰ τῆς τέχνης ἔργα σπευδόντων , ἀλλὰ σοφιστῶν λόγοις σχολαζόντων , καὶ διὰ τοῦτο περὶ μὲν τῶν τοιούτων προβλημάτων ἐφ’ ὑψηλοῦ θρόνου καθήμενοι σεμνῶς πάνυ καταντλοῦσι λόγοις οἱ πολλοὶ τοὺς μαθητάς . ὁποῖον δέ τι γενήσεται τῷ κάμνοντι μᾶλλον αὐτοὺς λέληθεν ἢ τῆς θαλάττης χοαί . ἕτεροι δ’ ἔμπαλιν ἱκανοὶ μέν εἰσι καὶ διαγνῶναι τὰ νοσήματα καὶ προγνῶναι τὰ γενησόμενα , λέγειν δ’ οὐδὲν ἔχουσιν εἰς τὰ λογικὰ ζητήματα , κἀκ ταύτης τῆς αἰτίας ἄλλοι μὲν ἰατροὶ νομίζονται παρὰ τοῖς ἀνθρώποις , ἕτεροι δὲ σοφισταὶ καὶ λογιατροί · καλοῦσι γὰρ αὐτοὺς οὕτως · κἂν θεάσωνταί τινα βιβλίον ἀναγινώσκοντα καὶ λόγῳ χρώμενον εἰς ἑρμηνείαν τῶν χρησίμων φαρμάκων , ὑποπτεύουσι τοῦτον ἐκ τῶν λογιατρῶν εἶναι .
Lemmas: κατά δέ ὁ αὐτός λόγος καί ὁ γυνή ὁ κρίσις ἐκ ὁ τόκος γίγνομαι . κατά ὅς ἄν ἡμέρα ἀποκυέω , ὁ ἀρχή ὁ ἐξαρίθμησις γίγνομαι σύ , μή κατά ὅς ἄρχω πυρέσσω . ἔνιοι γοῦν ἤτοι περί δεύτερος ἤ τρίτος ἡμέρα ἄρχω μετά ὁ τόκος , ἀπό ὅς ἀριθμέω ὁ πολύς ὁ εἰμί κρίσις . ἔχω δέ οὐ οὕτως , ἀλλά ἀπό ὅς ἀποκυέω ὁ συναρίθμησις δέω γίγνομαι ὁ ἡμέρα . ὁπότε οὖν οὗτος ἅπας περί ὁ κρίσιμος ἡμέρα ἐπί κεφάλαιος διέρχομαι ὁ Ἱπποκράτης , ἀναμιμνῄσκω σύ βούλομαι ὁ πολλάκις ἐν πολύς ὑπό ἐγώ λέγω . ὁ δέ εἰμί τοιοῦτος ὅτι ὁ ζητέω ἔνιοι μηδείς εἰς ὁ ὁ τέχνη ἔργον συμβάλλω λογικός ἔχω ὁ σκέψις . ὁ μέν γάρ χρεία ὁ πρόγνωσις εἰμί ἐν ὁ γιγνώσκω ὁ ἡμέρα ἐν ὅς κρίνω ὁ νόσημα , ὁ δέ εἴτε ὀξύς κλητέος εἴτε κάτοξυς ὁ τοιοῦτος εἴτε χρόνιος εἴτε ὀξύς παραυξάνω εἴτε κατά μετάπτωσις ὀξύς , περί ὄνομα εἰμί μάλα ἤ περί πρᾶγμα ζητέω . εἰ δέ καί περί πρᾶγμα ἐθέλω τις εἰμί ὁ τοιοῦτος ζήτησις , ἀλλά οὔτι γε περί τοιοῦτος πρᾶγμα εἰμί , ἐκ οἷος ἄν τις ὁρμάω ἤ προγιγνώσκω ὁ γίγνομαι ἤ θεραπεύω ὀρθός . ὑπόκειμαι γοῦν ἐγώ προγιγνώσκω ἀληθής ὁ νοσέω κατά ὁ εἰκοστός ἡμέρα ἀπαλλάσσω ὁ νόσημα · εἶτα γίγνομαι ὁ πρᾶγμα ὡς ἐλπίζω ὁ μέν τις λέγω ὀξύς νόσημα γίγνομαι ἄνθρωπος , τις δέ οὐ ἐπιτρέπω ὀξύς προσαγορεύω αὐτός , πέρας γάρ εἰμί ὁ ὀξύς ὁ ιδʹ ἡμέρα . εἶτα ἑαυτοῦ πάλιν ἀλλήλων διαφέρω , ὁ μέν τις , ἐπειδή ὁ ὀξύς ἐκπίπτω ὁ νόσος , ἄντικρυς αὐτός ὀνομάζω χρόνιος , εἰμί γάρ οὐδείς ἄλλος τρίτος διαφορά ἀπό χρόνος ποσότης ἐν ὁ νόσημα ὑπολαμβάνω , ἕτερος δέ ἐκ μετάπτωσις ὀξύς ὁ τοιοῦτος νόσημα καλέω , ἄλλος δέ οὐ ἁπλῶς οὕτως , ἀλλά παραυξάνω ἐπί ὀλίγος ὀξύς καλέω . ἵνα γοῦν τις ἀκούω πρῶτος μέν ἐκ τίς πιθανός ἕκαστος ὁ διαφωνέω ὁρμάω , διακρίνω δέ ἐφεξῆς ὅστις ἀγαθός αὐτός ἤ κακός γιγνώσκω , κατατρίβω μέν οὐ ὀλίγος χρόνος , ὀνίνημι δέ οὐδείς εἰς ὁ τέχνη . οὕτως δέ καί ὅστις μέν οἶδα προγιγνώσκω κατά ὁ εἰκοστός ἕβδομος λύω ὁ νόσημα , μή δύναμαι δέ ἀποφαίνω πότερος ὀξύς κλητέος ἤ χρόνιος ἤ παρυηξάω ὀξύς ἤ ἐκ μετάπτωσις ὀξύς , βλάπτω τις πρός ὁ τέχνη οὐδέ οὗτος οὐδείς . ἀγαθός μέν γάρ εἰμί ἐν ὁ κατά χρόνος διαφορά ὁ νόσημα τοσοῦτος αὐτός ὑπολαμβάνω εἰμί ὁ ἀριθμός , ὅσος περ καί ὁ κρίνω περίοδος , ὡς εἰμί ὁ μέν ὀλιγοχρόνιος ἐν ὁ πρῶτος τετράς περιγράφω , ἐφεξῆς δέ οὗτος ὁ κατά ὁ δεύτερος , εἶτα ἑξῆς ὁ κατά ὁ τρίτος , εἶτα ὁ κατά ὁ τέταρτος καί μετά οὗτος ὁ κατά πέμπτος , ἐφεξῆς δέ οὗτος ὁ κατά ὁ ἕκτος , ὅστις εἰς ὁ εἰκοστός ἡμέρα ἀφικνέομαι . μετά δέ οὗτος ἐκλύω μέν ὁ τετράς , ἑβδομαδικός δέ γίγνομαι κρίσις . εἶτα καί οὗτος ἐκλύω ὁ χρόνος προέρχομαι , ὡς διά εἴκοσι ἡμέρα ὁ λύσις ὁ νόσημα ἀποτελέω καί μετά οὗτος εἰς ἀριθμός μεταβαίνω μείς . δύο γάρ προθεσμία χρόνος εἰμί ὁ νόσημα , ὡς ὁ μέν ὀξύς , ὁ δέ χρόνιος λέγω . ἀλλά ἕνεκα σαφής διδασκαλία πολλάκις οὕτως ὀνομάζω , εἶτα ὑπό ὁ πρᾶγμα αὐτός ἀναγκάζω μεταξύ πάλιν αὐτός ἕτερος ﻿ τίθημι ὁ ἐκ μετάπτωσις ὀξύς καί ποιέω τρεῖς ὁ πᾶς διαφορά , αὖθις δέ οὗτος ἕκαστος τέμνω , οἷος εὐθύς ἐπί πρῶτος ὁ ὀξύς ὁ μέν ἁπλῶς ὀξύς , ὁ δέ κάτοξυς πρός αὐτός ὁ Ἱπποκράτης ὀνομάζω , κάτοξυς μέν ὁ ὁ ἕβδομος ἡμέρα οὐ ἐξωτέρω πρόειμι , ἀλλά ἤτοι κατά αὐτός ἤ καί πρωΐ κρίνω , ὀξύς δέ ὁ μέχρι ὁ τεσσαρεσκαιδέκατος ἐκτείνω . εἶτα καί οὗτος πάλιν αὐτός βραχύς τις προστίθημι ὁράω ἀφοράω , προσηγορία ἴδιος οὐ ἔχω τίθημι ὁ κατά ὁ ἑπτακαιδέκατος ἡμέρα κρίνω νόσημα , καθά οὐδέ ὁ κατά ὁ εἰκοστός ὁ καλέω σωριτικός ἀπορία κατά ὁ πρᾶγμα φαίνω , ὥστε ἐνίοτε πιθανός ἐγώ δοκέω ὁ εἰκοστός ἡμέρα ὅρος τίθημι ὁ ὀξύς , οὐ ὁ τεσσαρεσκαιδέκατος εἰμί καί ἄλλος οὐ μικρός ἀπορία κατά ὁ πρᾶγμα . ὁ γάρ ὀξύς νόσημα μετά μέγεθος τις νοέω καί συνέχεια πυρετός . ὁ γάρ τοι μή τοιοῦτος εἰ γε καί περί ὁ τεσσαρεσκαιδέκατος ἡμέρα ἤ καί ταχύς λύω , ὁ αὐτός προσηγορία οὐ ἀξιόω . οὗτος μέν οὖν ὁ διαφορά καί τοσοῦτος περί ὁ ὀξύς νόσημα εἰμί ὁ προθεσμία , ἄλλος δέ περί ὁ μετά ὁ εἰκοστός ἡμέρα κρίσιμος , εἰς πλάτος ἱκανός ἐκτείνω . ἐκεῖνος δέ εὔλογος οἴομαι ὁ μέν ἄχρι ὁ τεσσαρακοστός ἡμέρα προέρχομαι κατά τις διαφορά ἴδιος τίθημι , ὁ δέ ἀπό οὗτος ἄχρι μείς ἑπτά κατά ἄλλος διαφορά . ὥσπερ γε καί ὁ ἐνιαύσιος κατά ἄλλος αὖ πάλιν καί οὗτος · καί πρός γε οὗτος ἔτι ὁ συναρίθμησις ἔτος οὐ μείς ἔχω , ὅς οὖν ἀεί λέγω ὁ μέν τοιοῦτος παραλείπω εἰμί , ἀσκέω δέ αὐτός ἱκανός εἰμί προγιγνώσκω , ὁπότε λύω ὁ νόσημα . φαίνω γοῦν ὁ Ἱπποκράτης ἐπί εἷς εἶδος νόσημα , ὅς καλέω εἴωθα ἐμπύημα , τις μέν αὐτός ὁ εἰκοστός ἡμέρα ὅρος ὁ ῥῆξις τίθημι , ἔνιοι δέ ὁ τριακοστός ἤ τεσσαρακοστός ἤ ἑξηκοστός · ἐπιτρέπω οὖν ὁ προσηγορία ἕτερος ἐπί αὐτός τίθημι ὁ περί ὁ τοιοῦτος δεινός αὐτός σπουδάζω προγιγνώσκω εἰς ὅστις ὁ προλέγω ἡμέρα ὁ προθεσμία ὁ ῥῆξις ἀφικνέομαι . οὗτος δέ εὑρίσκω διά δύο ὥσπερ ὄργανον ἐμπειρία τε καί λόγος , ὁ μέν ἐμπειρία εἷς καί δεύτερος ἐμπύημα διδάσκω ῥήγνυμι , ἑκάτερος ἴδιος προθεσμία ὁ λόγος δέ γιγνώσκω ὁ τε ὁ ὕλη ὁ ἐμπύημα οὐσία , ὁ τε δραστικός αἴτιος αὐτός , ὁ τε οὗτος συνεργέω . θεάομαι γάρ τις ὁ πρῶτος ἐμπύημα κατά ὁ τεσσαρακοστός ἡμέρα , εἰ τυγχάνω , ῥήγνυμι , ὑπό ὁ τοιόσδε χυμός γίγνομαι , οἷος ὅτι μέτριος ψυχρός καί κατά ὥρα ὡσαύτως μέτριος ψυχρός , ἡλικία τε καί χώρα καί φύσις ὅλος ὁ σῶμα καί ὁ πάσχω μόριον καί πάλιν ἕτερος θεάομαι ἑξηκοσταῖος διαρρήγνυμι , ἐπί ψυχρός ἅπας ὁ προλέγω , εἶτα εἰ οὕτως τυγχάνω εἰκοσταῖος ἐπί θερμός . ἐκ οὗτος ὁρμάω ἱκανός εἰμί περί ὁ ἄλλος ἐμπύημα στοχάζομαι , σκοπός μέν χράω ὁ ἔμπειρος ὁράω , παραβάλλω δέ ἐκεῖνος ὁ νῦν γίγνομαι κατά θερμότης καί ψῦξις αὐτός τε ὁ μεταβάλλω χυμός καί ὁ ἀλλοιόω αὐτός αἰτία δραστικός , ὅστις εἰμί ὁ ἔμφυτος θερμός , ὅσος τε ἄλλος οὗτος συνεργέω κατά χώρα καί ὥρα καί κατάστασις . αὐτός δέ ὁ δραστικός αἰτία ὁ μέγεθος ἐκ τε ὁ ἡλικία τεκμαίρομαι ἔτι τε ὁ ἴδιος φύσις αὐτός καί ὁ μόριον κατά ὅς συμβαίνω ὁ ἐκπύησις γίγνομαι καί ὁ ἄλλος σημεῖον , ὅσος ῥώμη τε καί ἀρρωστία ἐνδείκνυμι ὁ κατά ὁ ἀρτηρία τε καί φλέψ δύναμις . ὁ γάρ μηδείς οὗτος ἐπίσταμαι , ἀλλά περιμένω ἐκ παρατήρησις διδάσκω περί πᾶς ὁ ἐμπύημα ἔτος εἰς οὗτος χίλιοι χρόνος οὐ ἐξαρκέω , ὥσπερ αὖ πάλιν ὁ πρός ὁ ἔμφυτος ἀποβλέπω θερμασία ὁπόσος τις εἰμί καί οὗτος παραβάλλω ὁ φύσις ὁ πέσσω χυμός ὁδός ἔχω ὁ εὕρεσις ὅς ζητέω τυγχάνω πρᾶγμα . οὗτος οὖν εἰμί ὁ δύναμαι ἐκ ὅς οἶδα καί περί ὅς οὐ οἶδα τεκμαίρομαι τεχνικός . οὗτος λέγω μόνος ὡς περί μέν ὁ εἰκοστός ἡμέρα ἐκπυέω ὅδε τις , περί δέ ὁ τριακοστός ὅδε τις καί ἐπί ὁ ἄλλος ὅμοιος οὐδείς ἔτι προστίθημι δέω , εἴτε ὀξύς χρή καλέω εἴτε χρόνιος εἴτε ἐκ μετάπτωσις ὀξύς ὁ νόσημα . οὗτος γάρ ἔργον εἰμί διακρίνω , οὐ ἰατρός νή Ζεύς περί ὁ ὁ τέχνη ἔργον σπεύδω , ἀλλά σοφιστής λόγος σχολάζω , καί διά οὗτος περί μέν ὁ τοιοῦτος πρόβλημα ἐπί ὑψηλός θρόνος κάθημαι σεμνός πάνυ καταντλέω λόγος ὁ πολύς ὁ μαθητής . ὁποῖος δέ τις γίγνομαι ὁ κάμνω μάλα αὐτός λανθάνω ἤ ὁ θάλασσα χοή . ἕτερος δέ ἔμπαλιν ἱκανός μέν εἰμί καί διαγιγνώσκω ὁ νόσημα καί προγιγνώσκω ὁ γίγνομαι , λέγω δέ οὐδείς ἔχω εἰς ὁ λογικός ζήτημα , ἐκ οὗτος ὁ αἰτία ἄλλος μέν ἰατρός νομίζω παρά ὁ ἄνθρωπος , ἕτερος δέ σοφιστής καί λογιατρός · καλέω γάρ αὐτός οὕτως · ἐάν θεάομαι τις βιβλίον ἀναγιγνώσκω καί λόγος χράω εἰς ἑρμηνεία ὁ χρήσιμος φάρμακον , ὑποπτεύω οὗτος ἐκ ὁ λογίατρος εἰμί .